CELEX: 32016R1424
Language: lt
Date: 2016-08-25 00:00:00
Title: 2016 m. rugpjūčio 25 d. Komisijos įgyvendinimo reglamentas (ES) 2016/1424, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos metiltifensulfurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

26.8.2016   
               
               
                  LT
               
               
                  Europos Sąjungos oficialusis leidinys
               
               
                  L 231/25
               
            KOMISIJOS ĮGYVENDINIMO REGLAMENTAS (ES) 2016/1424
      2016 m. rugpjūčio 25 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos metiltifensulfurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
      kadangi:
      
                  (1)
               
               
                  Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos metiltifensulfurono patvirtinimas baigia galioti 2017 m. birželio 30 d.;
               
            
                  (2)
               
               
                  paraiška dėl metiltifensulfurono įrašo Tarybos direktyvos 91/414/EEB (3) I priede patvirtinimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
               
            
                  (3)
               
               
                  pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška yra išsami;
               
            
                  (4)
               
               
                  valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2014 m. liepos 17 d. pateikė ją Europos maisto saugos tarnybai (toliau – Tarnyba) ir Komisijai;
               
            
                  (5)
               
               
                  Tarnyba pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
               
            
                  (6)
               
               
                  2015 m. liepos 15 d. Tarnyba pateikė Komisijai išvadą (5) dėl to, ar galima manyti, kad metiltifensulfuronas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2016 m. kovo 8 d. Komisija pateikė metiltifensulfurono peržiūros ataskaitos projektą Augalų, gyvūnų, maisto ir pašarų nuolatiniam komitetui;
               
            
                  (7)
               
               
                  nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
               
            
                  (8)
               
               
                  todėl tikslinga pratęsti metiltifensulfurono patvirtinimo galiojimą;
               
            
                  (9)
               
               
                  metiltifensulfurono patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra metiltifensulfurono, leidžiamos naudojimo paskirtys. Todėl nėra tikslinga toliau riboti jo kaip herbicido naudojimą;
               
            
                  (10)
               
               
                  pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas. Visų pirma reikėtų paprašyti papildomos patvirtinamosios informacijos;
               
            
                  (11)
               
               
                  pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
               
            
                  (12)
               
               
                  Komisijos įgyvendinimo reglamentu (ES) 2016/549 (6) metiltifensulfurono patvirtinimo galiojimo pabaigos data pratęsta iki 2017 m. birželio 30 d., kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2016 m. lapkričio 1 d.;
               
            
                  (13)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Veikliosios medžiagos patvirtinimo pratęsimas
      I priede nurodytos veikliosios medžiagos metiltifensulfurono patvirtinimo galiojimas pratęsiamas pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas ir taikymo data
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2016 m. lapkričio 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugpjūčio 25 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
      
         (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede patvirtinimo pratęsimo tvarka ir tų medžiagų sąrašas (OL L 322, 2010 12 8, p. 10).
      
         (5)  EFSA Journal 2015; 13(7): 4201. Adresas internete: www.efsa.europa.eu.
      
         (6)  2016 m. balandžio 8 d. Komisijos įgyvendinimo reglamentas (ES) 2016/549, kuriuo dėl veikliųjų medžiagų bentazono, butilcihalofopo, dikvato, famoksadono, flumioksazino, DPX KE 459 (metilflupirsulfurono), metalaksilo-M, pikolinafeno, prosulfurono, pimetrozino, tiabendazolo ir metiltifensulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 95, 2016 4 9, p. 4).
      
         I PRIEDAS
         
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo termino pabaiga
                  
                  
                     Konkrečios nuostatos
                  
               
                     Metiltifensulfuronas
                     CAS Nr. 79277–27–3
                     CIPAC Nr. 452
                  
                  
                     metilo 3-(4-metoksi-6-metil-1,3,5-triazin-2-ilkarbamoilsulfamoil)tiofen-2-karboksilatas
                  
                  
                     ≥ 960 g/kg
                  
                  
                     2016 m. lapkričio 1 d.
                  
                  
                     2031 m. spalio 31 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į metiltifensulfurono peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 —
                              
                              
                                 požeminio vandens apsaugai;
                              
                           
                                 —
                              
                              
                                 netikslinių augalų ir vandens organizmų apsaugai.
                              
                           Naudojimo sąlygose turi būti numatytos rizikos mažinimo priemonės ir pareiga prireikus atlikti požeminio vandens stebėseną.
                     Pareiškėjas Komisijai, valstybėms narėms ir Tarnybai pateikia patvirtinimo informaciją apie:
                     
                                 1.
                              
                              
                                 metabolitų IN-A4098 ir jo darinio IN-B5528, IN-A 5546 ir IN-W8268 genotoksiškumo nebuvimą;
                              
                           
                                 2.
                              
                              
                                 poveikio mechanizmų duomenis, kuriais paneigiamas su endokrinine sistema susijęs veikimo mechanizmas, darantis poveikį žinduolių pieno liaukų navikams;
                              
                           
                                 3.
                              
                              
                                 metiltifensulfurono ir metabolito IN- D8858 keliamą riziką vandens organizmams ir metabolitų IN-JZ789 ir 2-rūgšties-3-triureto keliamą riziką dirvožemio organizmams;
                              
                           
                                 4.
                              
                              
                                 metabolitų IN-A4098, IN – L9223 ir IN-JZ789 svarbumą, jei metiltifensulfuronas priskiriamas prie 2-os reprotoksinių medžiagų kategorijos pagal Europos Parlamento ir Tarybos reglamentą (EB) Nr. 1272/2008 (2), ir požeminio vandens užteršimo šiais metabolitais riziką.
                              
                           Pareiškėjas pateikia 1 punkte prašomą informaciją iki 2017 m. kovo 31 d., 2 ir 3 punktuose prašomą informaciją iki 2017 m. birželio 30 d. ir 4 punkte prašomą informaciją per šešis mėnesius nuo pranešimo apie sprendimą dėl metiltifensulfurono klasifikacijos.
                  
               
            (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
         
            (2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).
      
      
         II PRIEDAS
         Įgyvendinimo reglamento (ES) Nr. 540/2011 priedas iš dalies keičiamas taip:
         
                     1.
                  
                  
                     A dalyje metiltifensulfuronui skirtas 26 įrašas išbraukiamas;
                  
               
                     2.
                  
                  
                     B dalis papildoma šiuo įrašu:
                     
                                 Numeris
                              
                              
                                 Įprastas pavadinimas, identifikavimo numeriai
                              
                              
                                 IUPAC pavadinimas
                              
                              
                                 Grynumas (*)
                                 
                              
                              
                                 Patvirtinimo data
                              
                              
                                 Patvirtinimo galiojimo termino pabaiga
                              
                              
                                 Konkrečios nuostatos
                              
                           
                                 „104
                              
                              
                                 Metiltifensulfuronas
                                 CAS Nr. 79277–27–3
                                 CIPAC Nr. 452
                              
                              
                                 metilo 3-(4-metoksi-6-metil-1,3,5-triazin-2-ilkarbamoilsulfamoil)tiofen-2-karboksilatas
                              
                              
                                 ≥ 960 g/kg
                              
                              
                                 2016 m. lapkričio 1 d.
                              
                              
                                 2031 m. spalio 31 d.
                              
                              
                                 Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į metiltifensulfurono peržiūros ataskaitos išvadas, visų pirma į jos I ir II priedėlius.
                                 Atlikdamos šį bendrą vertinimą valstybės narės ypatingą dėmesį skiria:
                                 
                                             —
                                          
                                          
                                             požeminio vandens apsaugai;
                                          
                                       
                                             —
                                          
                                          
                                             netikslinių augalų ir vandens organizmų apsaugai.
                                          
                                       Naudojimo sąlygose turi būti numatytos rizikos mažinimo priemonės ir pareiga prireikus atlikti požeminio vandens stebėseną.
                                 Pareiškėjas Komisijai, valstybėms narėms ir Tarnybai pateikia patvirtinimo informaciją apie:
                                 
                                             1.
                                          
                                          
                                             metabolitų IN-A4098 ir jo darinio IN-B5528, IN-A 5546 ir IN -W8268 genotoksiškumo nebuvimą;
                                          
                                       
                                             2.
                                          
                                          
                                             poveikio mechanizmų duomenis, kuriais paneigiamas su endokrinine sistema susijęs veikimo mechanizmas, darantis poveikį žinduolių pieno liaukų navikams;
                                          
                                       
                                             3.
                                          
                                          
                                             metiltifensulfurono ir metabolito IN- D8858 keliamą riziką vandens organizmams ir metabolitų IN-JZ789 ir 2-rūgšties-3-triureto keliamą riziką dirvožemio organizmams;
                                          
                                       
                                             4.
                                          
                                          
                                             metabolitų IN-A4098, IN – L9223 ir IN-JZ789 svarbumą, jei metiltifensulfuronas priskiriamas prie 2-os reprotoksinių medžiagų kategorijos pagal Reglamentą (EB) Nr. 1272/2008, ir požeminio vandens užteršimo šiais metabolitais riziką.
                                          
                                       Pareiškėjas pateikia 1 punkte prašomą informaciją iki 2017 m. kovo 31 d., 2 ir 3 punktuose prašomą informaciją iki 2017 m. birželio 30 d. ir 4 punkte prašomą informaciją per šešis mėnesius nuo pranešimo apie sprendimą dėl metiltifensulfurono klasifikacijos.“
                              
                           
               
            (*)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.